A partir del regnat de Pere el Cerimoniós (1336-1387), començà a utilitzar-se l'escut caironat amb els quatre pals de gules en camper d'or i corona reial. El 10 de març de 1377 el Consell de la Ciutat acordà destruir els segells que representaven la ciutat sobre aigües, i els substituí per la forma antiga, això és, els quatre pals, però afegint-li la corona reial. I això per dos motius: el primer per ser València cap del regne, i el segon en reconeixement de la lleialtat a la Corona davant els dos setges que va sofrir en la guerra contra en Pere el Cruel de Castella: